Պետությունը շարունակում է տրտնջալ կիսադատարկ գանձարանի համար, իսկ հարկատուները կամ չեն ուզում, կամ չեն կարող ավելին վճարել: Տնտեսական ճգնաժամը Հայաստանում վաղուց է հաղթահարվել, բայց տնտեսվարողներն այնպիսի կեցվածք են որդեգրել, թե պետությունը եղածի համար էլ պետք է շնորհակալ լինի իրենցից: Իսկ եռամսյակը մեկ հրապարակվող խոշոր հարկատուների ցուցակները կարծեք թե ուղեցույց է դարձել նաև միջին և փոքր բիզնեսի համար: Եթե խոշորներն են թերանում, նշանակում է ավելիին ձգտելու անհրաժեշտություն չկա: